สวัสดีค่ะ อยากทราบว่าถ้ากินยาคุมแบบปกติ 21 เม็ดจนหมดแล้ว หยุดยา 1 วันแล้วมีเพศสัมพันธ์ และได้กินยาคุมฉุกเฉินไป อีกนานไหมคะประจำเดือนจะมา ตอนนี้ผ่านมา 4 วันแล้ว นับจากกินยาคุมฉุกเฉิน
สวัสดีค่ะ หลังการใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในขนาดสูงนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยประจำเดือนที่คลาดเคลื่อนอาจคลาดเคลื่อนไปได้แต่ไม่ควรเกิน 7 วัน หรือไม่เกิน 35 วันนับจากรอบก่อน หากช้ากว่านี้ถือว่าช้าผิดปกติ และควรตรวจยืนยันการตั้งครรภ์ต่อไป โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป